stanford-oval/wikipedia huggingface dataset:
แซมมี่ เคาวเวลล์
ประวัติ

แซมมี่ เคาวเวลล์ เกิดเมื่อวันอังคารที่ 8 ตุลาคม พ.ศ. 2534 ที่โรงพยาบาลพญาไท 2 เขตพญาไท กรุงเทพมหานคร เป็นลูกครึ่งไทย-อังกฤษ บิดาชื่อ แซมมวล ดีเรค เคาวเวลล์ (Samuel Derek Cowell) ชาวอังกฤษ (เสียชีวิตแล้ว)  กับมารดาชาวไทยชื่อ พิชญานิษฐ์ เคาวเวลล์ (มีชีวิตอยู่) มีพี่สาวต่างบิดาคนหนึ่ง
ในชีวิตช่วงแรกของแซมมี่อาศัยอยู่กับครอบครัวในคอนโดย่านอนุสาวรีย์ชัยสมรภูมิ แซมมี่จึงเข้าเรียนระดับชั้นอนุบาลที่โรงเรียนสวนบัว ซอยราชครู เขตพญาไท กรุงเทพมหานคร ก่อนที่ครอบครัวจะไปซื้อบ้านอยู่ที่อำเภอศรีราชา จังหวัดชลบุรี ทำให้แซมมี่ย้ายไปเรียนระดับชั้นประถมศึกษาที่โรงเรียนดาราสมุทร ศรีราชา จังหวัดชลบุรี และหลังจากนั้นแซมมี่และครอบครัวได้ติดตามผู้เป็นบิดาไปอยู่ที่ประเทศสเปนเป็นเวลา 2 ปี ก่อนกลับมาเรียนที่โรงเรียนดาราสมุทร ศรีราชาอีกครั้ง จนจบชั้นมัธยมศึกษาตอนต้น และได้ย้ายมาศึกษาต่อในระดับชั้นมัธยมศึกษาตอนปลายที่โรงเรียนศรีอยุธยา กรุงเทพมหานคร สายศิลป์-ฝรั่งเศส แซมมี่สำเร็จการศึกษาระดับอุดมศึกษาจาก คณะบริหารธุรกิจ มหาวิทยาลัยรามคำแหง สาขาบริหารทรัพยากรมนุษย์
ที่มาของชื่อเล่นแซมมี่ โดยชื่อนี้มจากคำว่า แซม มาจากชื่อบิดาของเธอ โดยพี่สาวได้เติมคำว่า มี่ ต่อท้ายชื่อจนได้เป็นชื่อ แซมมี่ นั่นเอง  โดยแซมมี่มีชื่อจริงว่า ปัณฑิตา ภูวิจารย์ เคาวเวลล์ ก่อนที่ปัจจุบันได้เปลี่ยนชื่อจริงเป็น ดลลชา ภูวิจารย์ เคาวเวลล์ และได้ใช้ชื่อในวงการบันเทิงว่า แซมมี่ เคาวเวลล์
วงการบันเทิง

แซมมี่เริ่มเข้าวงการบันเทิงจากการการถ่ายภาพยนตร์โฆษณา เช่น โฆษณาครีมบำรุงผิวซิตตร้า ชุด“น้องครีมช็อก (โกแลต) ” ซึ่งหลังจากนั้น แซมมี่ก็เข้าประกวดในรายการไทยซุปเปอร์โมเดลคอนเทสต์ 2007 และได้รับตำแหน่งไทยซุปเปอร์โมเดล 2007 นอกจากนั้นยังได้รางวัลพิเศษจากการประกวดมาอีกรางวัลคือ“ซีเลคซุปเปอร์โมเดล” ในขณะที่แซมมี่อายุ 16 ปี
และในปีพ.ศ. 2551 แซมมี่ก็ได้มีโอกาสรับงานละครเป็นครั้งแรก โดยเริ่มแสดงละครซิตคอมเรื่อง คู่กิ๊กพริกกะเกลือ และในปีเดียวกันก็ได้รับงานละครยาวเรื่องแรกคือเรื่อง สุภาพบุรุษซาตาน ในบทร้าย และปลายปีเดียวกันก็มีงานละครอีกเรื่องคือ พลิกฟ้าล่าตะวัน ซึ่งเรื่องนี้แซมมี่ได้รับแสดงในบทรองของเรื่อง
จนในปีพ.ศ. 2552 แซมมี่ก็ได้รับบทนำในละครเรื่องแรกคือ ปอบผีฟ้า โดยแสดงคู่กับ ธนา สุทธิกมล  และมีละครอีกเรื่องในปีเดียวกันคือ นางกรี๊ด แสดงคู่กับ ธาวิน เยาวพลกุล นอกจากนั้นในปีนี้แซมมี่ก็ได้มีโอกาสแสดงละครเทิดพระเกียรติ เนื่องในโอกาสวันพ่อแห่งชาติ ในเรื่อง ดั่งดาวพราวแสง อีกด้วย
ปีพ.ศ. 2553 เป็นการพลิกบทบาทของแซมมี่ครั้งใหญ่ โดยปีนี้แซมมี่มีละครสองเรื่องคือ ตะวันยอแสง และ สวรรค์สร้าง โดยแซมมี่รับบทร้ายทั้งสองเรื่อง
ปีพ.ศ. 2554 แซมมี่มีละครสองเรื่องคือ บันไดดอกรัก แสดงคู่กับ อรรคพันธ์ นะมาตร์ และร่วมแสดงในละครฟอร์มใหญ่เรื่อง ลุย อีกด้วย
ปีพ.ศ. 2555 แซมมี่มีละครช่วงต้นปีในเรื่อง ฉันรักเธอนะ เป็นการกลับมารับบทร้ายอีกครั้ง ต่อมาก็มาลงละครช่วงเย็นในเรื่อง นางแบบโคกกระโดน คู่กับ พาทิศ พิสิฐกุล โดยละครเรื่องนี้ถือว่าประสบความสำเร็จในระดับนึงเลยทีเดียว จนได้รับรางวัลละครเรตติ้งสูงสุด 5สัปดาห์ติดต่อกัน และทำให้แซมมี่เป็นที่จดจำได้มากขึ้นในบทบาท "ลอร่า โคกกระโดน" นอกจากนี้แซมมี่ยังมีผลงานละครซีรีส์ออนไลน์ ที่ออกเผยแพร่ทางwww.bugaboo.tv ในเรื่อง Love Me, Love My Food อีกด้วย ก่อนปิดท้ายปีนี้ด้วยละคร ดุจตะวันดั่งภูผา
ปีพ.ศ. 2556 แซมมี่กลับมาแสดงละครช่วงเย็นในเรื่อง รักร้อยล้าน แสดงคู่กับ อนุวัฒน์ ชูเชิดรัตนา ก่อนที่จะกลับมารับบทร้ายอีกครั้งในเรื่อง ไฟหวน ต่อด้วยการมาบทร้ายรับเชิญในละครฟอร์มใหญ่อีกเรื่องใน ฟ้าจรดทราย ก่อนจะส่งท้ายปีด้วยละคร บอดี้การ์ดสาว ซึ่งแซมมี่กลับมารับบทนำอีกครั้ง โดยแสดงคู่กับ กันตพงศ์ บำรุงรักษ์ ซึ่งเป็นพลิกบทบาทของแซมมี่ ในละครแนวแอ็กชั่น ดราม่าอย่างเต็มตัว
ปีพ.ศ. 2557 แซมมี่มีผลงานละคร เพลงรักผาปืนแตก ซึ่งแสดงคู่กับ ศรัณย์ ศิริลักษณ์ ซึ่งละครเรื่องนี้เป็นละครย้อนยุคไปในช่วงพ.ศ. 2512-2520 โดยละครเป็นแนวมิวสิคัล-แอ็กชั่น-ดราม่า ซึ่งในเรื่องนี้แซมมี่จะได้ทั้งแสดงคิวบู๊และโชว์ร้องเพลงแบบมิวสิคัลไปในตัวอีกด้วย
ปีพ.ศ. 2558 แซมมี่มีผลงานละคร เลื่อมสลับลาย ซึ่งเป็นการรับบทนำในละครแนวดราม่าอีกครั้ง โดยแสดงคู่กับวงศกร ปรมัตถากร
ปีพ.ศ. 2559 แซมมี่ยังมีผลงานละครชุด ไฟรักเกมร้อน-ทะเลไฟ ซึ่งเป็นละครแนวโรแมนติก-ดราม่า โดยทั้งสองเรื่องนี้เป็นเรื่องราวที่ต่อเนื่องกันและใช้นักแสดงชุดเดียวกัน โดยในส่วนหลักของแซมมี่ จะแสดงอยู่ในเรื่อง ไฟรักเกมร้อน คู่กับธันวา สุริยจักร และยังไปร่วมแสดงสบทบในเรื่อง ทะเลไฟ อีกด้วย และนอกจากนี้แซมมี่ก็มีละครที่กำลังถ่ายทำอีกเรื่องคือ เสน่หามายา โดยแสดงคู่กับเคลลี่ ธนพัฒน์
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2551 | คู่กิ๊กพริกกะเกลือ | คุณหนูต้นอ้อ | ช่อง 7 |
| 2551 | สุภาพบุรุษซาตาน | เดือนเมษา (เมย์) | ช่อง 7 |
| 2551 | พลิกฟ้าล่าตะวัน | สายลม | ช่อง 7 |
| 2552 | ปอบผีฟ้า | เจ้านางม่านแก้ว (อดีต) / ปาลิน (ปัจจุบัน) | ช่อง 7 |
| 2552 | นางกรี๊ด | โยษิตา รัตนเทพากร | ช่อง 7 |
| 2553 | ตะวันยอแสง | พร้อมมิตร เดชาบดินทร์ | ช่อง 7 |
| 2553 | สวรรค์สร้าง | ดาราราย | ช่อง 7 |
| 2554 | บันไดดอกรัก | หมี่กรอบ ภาคเพียร | ช่อง 7 |
| 2554 | ลุย | น็อท | ช่อง 7 |
| 2555 | ฉันรักเธอนะ | แพรวไพลิน | ช่อง 7 |
| 2555 | นางแบบโคกกระโดน | ลอร่า / คำหล้า (อีหล้าน้อย) | ช่อง 7 |
| 2555 | ดุจตะวันดั่งภูผา | นันณภัสท์ (พัดชี่ / พัด) | ช่อง 7 |
| 2555 | Love Me Love My Food | เชอรี่ | Bugaboo TV |
| 2556 | รักร้อยล้าน | ฟ้าใส | ช่อง 7 |
| 2556 | ไฟหวน | บุปผา | ช่อง 7 |
| 2556 | ฟ้าจรดทราย | เจ้าหญิงชาลิตา | ช่อง 7 |
| 2556 | บอดี้การ์ดสาว | แพรพลอย พรรณรี (แพร) | ช่อง 7 |
| 2557 | เพลงรักผาปืนแตก | วัลภา / จอมโจร นางสิงห์ | ช่อง 7 |
| 2558 | เลื่อมสลับลาย | พาไล วันงาม (วิบูลยา) / ไพล | ช่อง 7 |
| 2559 | ไฟรักเกมร้อน | พิรญาณ์ เกียรติดำรงกุล (พิณ) | ช่อง 7 |
| 2559 | ทะเลไฟ | พิรญาณ์ เกียรติดำรงกุล (พิณ) | ช่อง 7 |
| 2560 | ราชนาวีที่รัก | แพรวพรรณ (แพรว) | ช่อง 7 |
| 2560 | ยึดฟ้าหาพิกัดรัก | แพรวพรรณ (แพรว) | ช่อง 7 |
| 2561 | วิหคหลงลม | คุณหญิงภุมวารี พรรณภิรมย์ (คุณผึ้ง) / เนื้อนวล เทวฉัตร ณ อยุธยา (นวล เนื้อทอง) | ช่อง 7 |
| 2561 | เสน่หามายา | เพลงพิณ พูนทรัพย์ยิ่ง (เพลง) | ช่อง 7 |
| 2562 | หลงเงาจันทร์ | พิมพ์ชนก สุวรรณเวศน์ (พิมพ์) | ช่อง 7 |
| 2562 | สุภาพบุรุษชาวดิน | ภัควดี วรกิจไพศาล (หนูดี) | ช่อง 7 |
| 2564 | ทะเลลวง | โมย่า | ช่อง 7 |
| 2564 | เพลิงปริศนา | รินรดา (ริน) | ช่อง 7 |
| 2564 | Club Friday The Series Love Seasons Celebration ตอน Unhappy Birthday | มีนา (มีน) | ช่องวัน 31 |
| 2565 | สายรุ้ง | เมทินี (เม) | ช่องวัน 31 |
|  |  |  | ช่องวัน 31 |
ผลงาน > ภาพยนตร์

| ปี พ> ศ. | ชื่อเรื่อง | บทบาท |  |
| --- | --- | --- | --- |
| 2560 | Love rain มากับฝน | ส้ม |  |
| 2563 | เฮ้ย ลูกเพ่นี่ลูกพ่อ | บิว |  |
| 2564 | Dark World เกม ล่า ฆ่า รอด | เฟียร์ |  |
ผลงาน > งานเพลง

| พ> ศ. | เพลง | หมายเหตุ |
| --- | --- | --- |
| 2555 | นางแบบโคกกระโดน | เพลงประกอบละคร "นางแบบโคกกระโดน" |
| 2555 | รักร้อยล้าน | เพลงประกอบละคร "รักร้อยล้าน" |
| 2556 | ไฟปรารถนา | เพลงประกอบละคร "ไฟหวน" (เวอร์ชันนี้ไม่ได้ใช้ในละคร) |
| 2557 | คนดังลืมหลังควาย | เพลงประกอบละคร "เพลงรักผาปืนแตก" |
| 2557 | เรารักกันหรือฝันไป | เพลงประกอบละคร "เพลงรักผาปืนแตก" |
ผลงาน > พิธีกร

เที่ยงบันเทิง ช่อง 7 เอชดี
เส้นทางบันเทิง ช่อง 7 เอชดี
รางวัล

| ปี | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2550 | ไทยซุปเปอร์โมเดล 2007 | - | ชนะ |  |
| 2550 | รางวัลพิเศษจากการประกวด “ไทยซุปเปอร์โมเดล 2007” | ซีเลคซุปเปอร์โมเดล | ชนะ |  |
| 2556 | Star’s Light Awards 2013 | นางแบบเซ็กซี่แห่งปี | ชนะ |  |
| 2558 | Star’s Light Awards 2015 | นางแบบเซ็กซี่แห่งปี | ชนะ |  |
| 2559 | FHM 100 SEXIEST WOMEN IN THE WORLD 2015-2016 | ผู้หญิงที่เซ็กซี่ที่สุดแห่งปี | ชนะ |  |
แหล่งข้อมูลอื่น

เพจแฟนคลับของแซมมี่
แซมมี่ เคาวเวลล์ ที่อินสตาแกรม
| ด ค กแม่แบบ:รักคือไฟ |
| --- | --- |
อัลบั้ม:  -
อัซเตกา

| --- | --- |
Coloso de Santa Úrsula


ที่ตั้ง: เม็กซิโกซิตี ประเทศเม็กซิโก
เจ้าของ: เทเลบีซา
ผู้ดำเนินการ: กลุบอาเมรีกา
ที่นั่งพิเศษ: 856
ความจุ: 87,523
สถิติผู้ชม: 119,853 (เม็กซิโก–บราซิล 7 กรกฎาคม พ.ศ. 2511)
ขนาดสนาม: 105 x 68 เมตร
พื้นผิว: หญ้า
การก่อสร้าง
ลงเสาเข็ม: พ.ศ. 2504
เปิดใช้สนาม: 29 พฤษภาคม พ.ศ. 2509
ปรับปรุง: พ.ศ. 2528
งบประมาณในการก่อสร้าง: 260 ล้านเปโซเม็กซิกัน
สถาปนิก: เปโดร รามีเรซ บัซเกซ   ราฟาเอล มีคาเรส อัลเซร์เรกา
การใช้งาน
ฟุตบอลทีมชาติเม็กซิโก (ค.ศ. 1966–ปัจจุบัน)   อาเมริกา (ค.ศ. 1966–ปัจจุบัน)  กรุซอาซุล (ค.ศ. 1971–ปัจจุบัน)  เนกาซา (1966–1970 และ 1982–2003) อัตลันเต (1966–1982, 1996–2001 และ 2004–2007) อูนีเวร์ซีดัด นาเซียวนัล (1967–1969) อัตเลตีโก เอสปาญอล (1970–1982) อาเมริกันโบลว์ (1994, 1997–1998 และ 2000–2001) เอ็นเอฟแอล อินเตอร์เนชันแนลซีรีส์ (2005) แพนอเมริกันเกมส์ 1975
สนามอัซเตกา (สเปน: Estadio Azteca) หรือ สนามอัซเตก (อังกฤษ: Aztec Stadium) เป็นสนามฟุตบอลที่ใหญ่ที่สุดในประเทศเม็กซิโก และใหญ่เป็นอันดับ 8 ของโลกตั้งอยู่ในซานตาอูร์ซูลา เมืองเม็กซิโกซิตี ประเทศเม็กซิโก และเป็นสนามเหย้าของฟุตบอลทีมชาติเม็กซิโก และกลุบอาเมริกา สโมสรในประเทศเม็กซิโก
โดยสนามนี้เคยจัดการแข่งขันฟุตบอลใน โอลิมปิกฤดูร้อน 1968 และเป็นสนามที่ใหญ่ที่สุดอันดับที่ 21 ของโลก
แหล่งข้อมูลอื่น

Official Site of the Estadio Azteca เก็บถาวร 2005-05-26 ที่ เวย์แบ็กแมชชีน
19°18′10.48″N 99°9′1.59″W﻿ / ﻿19.3029111°N 99.1504417°W﻿ / 19.3029111; -99.1504417
| สนามกีฬาแพนอเมริกันเกมส์ |
| --- | --- |
 บัวโนสไอเรส 1951 ·  เม็กซิโกซิตี 1955 ·  ชิคาโก 1959 ·  เซาเปาลู 1963 ·  วินนิเพก 1967 ·  กาลิ 1971 ·  เม็กซิโกซิตี 1975 ·  ซานฮวน 1979 ·  การากัส 1983 ·  อินเดียแนโพลิส 1987 ·  ฮาวานา 1991 ·  มาร์เดลปลาตา 1995 ·  วินนิเพก 1999 ·  ซานโตโดมิงโก 2003 ·  รีโอเดจาเนโร 2007 ·  กวาดาลาฮารา 2011 ·  โทรอนโต 2015 ·  ลิมา 2019 ·  ซานเตียโก 2023 ·  ลิมา 2027
| ด ค กสนามแข่งขันนัดชิงชนะเลิศในฟุตบอลโลก |
| --- | --- |
 Estadio Centenario (1930)  Stadio Nazionale PNF (1934)  สนามกีฬาโอลิมปิกอีฟว์ ดูว์ มานัวร์ (1938)  สนามกีฬามารากานัง (1950)  Wankdorf Stadium (1954)  Råsunda Stadium (1958)  สนามกีฬาแห่งชาติฆูลิโอ มาร์ติเนซ ปราดาโนส (1962)  สนามกีฬาเวมบลีย์ (1966)  อัซเตกา (1970)  โอลึมพีอาชตาดีอ็อน (1974)  สนามกีฬาอันโตนิโอ เบสปูซิโอ ลิเบร์ติ (1978)  สนามกีฬาซานเตียโก เบร์นาเบว (1982)  อัซเตกา (1986)  สตาดีโอโอลิมปีโก (1990)  Rose Bowl (1994)  สตาดเดอฟร็องส์ (1998)  สนามกีฬานานาชาติโยโกฮามะ (2002)  โอลึมพีอาชตาดีอ็อน (2006)  ซอกเกอร์ซิตี (2010)  สนามกีฬามารากานัง (2014)  สนามกีฬาลุจนีกี (2018)  สนามกีฬานานาชาติลูซัยล์ (2022)  สนามกีฬาเมตไลฟ์ (2026)  TBD (2030)  สนามกีฬานานาชาติสมเด็จพระราชาธิบดีซัลมาน (2034)
กล้องโทรทรรศน์อวกาศเจมส์ เวบบ์
ความสามารถ

กล้องโทรทรรศน์อวกาศเจมส์ เวบบ์มีมวลเพียงครึ่งหนึ่งของกล้องโทรทรรศน์อวกาศฮับเบิล แต่กระจกสะท้อนหลักของมันซึ่งประกอบไปด้วยกระจกเบริลเลียมเคลือบทองทรงหกเหลี่ยม 18 ชิ้น จะมีเส้นผ่านศูนย์กลางรวม 6.5 m (21 ft) และมีพื้นที่รับแสง 25.4 m2 (273 sq ft) มากกว่าพื้นที่ของกล้องฮับเบิลถึงหกเท่า
กล้องโทรทรรศน์อวกาศเจมส์ เวบบ์นั้นถูกออกแบบมาเพื่อใช้ศึกษาดาราศาสตร์อินฟราเรด แต่ก็ยังสามารถมองเห็นแสงสีส้มและแดง รวมถึงคลื่นอินฟราเรดช่วงกลาง ขึ้นอยู่กับเครื่องมือที่ใช้ศึกษา การที่การออกแบบเน้นสำหรับการใช้ในคลื่นใกล้อินฟราเรดถึงอินฟราเรดช่วงกลางด้วยสามเหตุผลคือ
แสงที่มองเห็นได้ที่เปล่งออกมาจากวัตถุที่เลื่อนไปทางแดงมาก จะเลื่อนไปอยู่ในช่วงคลื่นอินฟราเรด
วัตถุที่เย็นเช่นจานเศษฝุ่นและดาวเคราะห์เปล่งแสงมากที่สุดในคลื่นอินฟราเรด
การศึกษาคลื่นนี้จากบนพื้นโลกหรือโดยการใช้กล้องโทรทรรศน์ที่มีอยู่ปัจจุบันเช่น ฮับเบิล นั้นเป็นไปได้ยาก
กล้องโทรทรรศน์ภาคพื้นดินจะต้องสังเกตการณ์ผ่านชั้นบรรยากาศของโลก ถึงบดบังคลื่นอินฟราเรดหลายช่วง และแม้ในช่วงคลื่นที่ชั้นบรรยากาศไม่บดบัง สารเคมีเป้าหมายหลายชนิดเช่น น้ำ คาร์บอนไดออกไซด์ และมีเทน ก็มีอยู่แล้วในบรรยากาศของโลก ทำให้การวิเคราะห์ผลลับซับซ้อนขึ้นไปมาก กล้องโทรทรรศน์อวกาศที่มีอยู่ในปัจจุบันเช่น ฮับเบิล ก็ไม่สามารถศึกษาคลื่นช่วงนี้ได้ เนื่องจากกระจกของมันถูกรักษาไว้ในอุณหภูมิที่ต่ำไม่พอ (กระจกสะท้อนหลักของฮับเบิลถูกรักษาไว้ที่อุณหภูมิประมาณ 15 °C (288 K; 59 °F)) ตัวกล้องโทรทรรศน์เองจึงเปล่งคลื่นอินฟราเรดอย่างรุนแรง
กล้องโทรทรรศน์อวกาศเจมส์ เวบบ์จะทำงานใกล้จุดลากร็องฌ์ที่ 2 ระหว่างโลก-ดวงอาทิตย์ ประมาณ 1,500,000 km (930,000 mi) ห่างจากวงโคจรของโลก เปรียบเทียบกับวงโคจรของฮับเบิลซึ่งอยู่ 550 km (340 mi) เหนือพื้นโลก และดวงจันทร์โคจรอยู่ห่างจากโลกประมาณ 400,000 km (250,000 mi) จากโลก ด้วยระยะทางที่ห่างไกลเท่านี้จะทำให้การซ่อมหลังการปล่อยหรือต่อเติมยกระดับส่วนเครื่องของเจมส์ เวบบ์ แทบจะเป็นไปไม่ได้ ตัวยานอวกาศจึงจะสามารถเข้าถึงได้เฉพาะในช่วงการสร้างและออกแบบเท่านั้น วัตถุที่อยู่ใกล้จุดลากร็องฌ์นี้สามารถโคจรรอบดวงอาทิตย์ไปพร้อมกับโลก ทำให้ตัวกล้องโทรทรรศน์มีระยะห่างคงที่โดยประมาณ เจมส์ เวบบ์จะหันฉากกันแสงอาทิตย์และบัสเข้าสู่โลกและดวงอาทิตย์เพื่อสะท้อนแสงและความร้อนที่แผ่จากโลกและดวงอาทิตย์ และรักษาการสื่อสาร การเรียงตัวแนวนี้จะรักษาอุณหภูมิของยานอวกาศในอยู่ต่ำกว่า 50 K (−223 °C; −370 °F) ซึ่งจำเป็นจำหรับการสังเกตการณ์คลื่นอินฟราเรด
ภาพจากมุมบน
ภาพจากมุมล่าง (ด้านหันหาดวงอาทิตย์)
พิมพ์เขียวของกล้องโทรทรรศน์อวกาศเจมส์ เวบบ์
ดูเพิ่ม

กล้องโทรทรรศน์อวกาศ
โครงการหอดูดาวเอก
จักรวาลวิทยาเชิงกายภาพ
อัยเบก โอรัลบัย

อัยเบก โอรัลบัย ราฮาตูลือ (คาซัค: Айбек Оралбай Рахатұлы, Aybek Oralbay Rahatulı; เกิดวันที่ 11 มิถุนายน ค.ศ. 2000) เป็นนักมวยมือสมัครเล่นชาวคาซัค เขาเคยเป็นตัวแทนคาซัคสถานในการแข่งขันประเภทเฮฟวีเวต โดยได้เหรียญทองในโอลิมปิกเยาวชนฤดูร้อน 2018 และเหรียญเงินในการแข่งขันชิงแชมป์โลกเยาวชน 2018 เขาได้รับเลือกเป็นตัวแทนคาซัคสถานในโอลิมปิกฤดูร้อน 2024
เขาเป็นพี่/น้องชายฝาแฝดของนูร์เบก โอรัลบัย
แหล่งข้อมูลอื่น

สถิติมวยสากลของ อัยเบก โอรัลบัย จาก BoxRec (ต้องลงทะเบียน)
อังเดร คูเลบิน

| อังเดร คูเลบิน |
| --- | --- |
เกิด:  (1984-05-14) พฤษภาคม 14, 1984 (40 ปี)
สัญชาติ:  เบลารุส
อังเดร คูเลบิน (อังกฤษ: Andrei Kulebin) เจ้าของฉายา หัวกระสุน เกิดวันที่ 14 พฤษภาคม ค.ศ. 1984 ในนอยสทรีสท์ ประเทศเยอรมนี เป็นนักมวยไทยชาวเบลารุส รุ่นเฟเธอร์เวท จากค่ายมวย "คิกไฟท์เตอร์" ซึ่งตั้งอยู่ในกรุงมินสค์ เขาเป็นแชมป์โลกมวยไทย 18 สมัย ที่ชนะรายการระดับนานาชาติ ทั้งในระดับสมัครเล่นและอาชีพ จากรุ่น 51 กก. ไปจนถึง 67 กก. ซึ่งถือเป็นหนึ่งในรุ่นปอนด์ต่อปอนด์สำหรับนักมวยไทยที่สูงที่สุดในโลก ในปี ค.ศ. 2007 เขาเป็นนักมวยไทยคนแรกในเบราลุสที่ได้รับรางวัล "ออเนอร์มาสเตอร์ออฟสปอร์ท" โดยประธานาธิบดีของประเทศ
วันที่ 24 มิถุนายน พ.ศ. 2555 อังเดรเข้าร่วมแข่งขันชิงแชมป์รุ่นเวลเธอร์เวทของสหพันธ์มวยไทยอาชีพโลก โดยได้พบกับคู่ชก สิงห์มณี แก้วสัมฤทธิ์ ในคู่เอกของรายการ ศึกมวยดีวิถีไทยพัทยามหากุศล ซึ่งจัดขึ้นที่ เวทีมวยพัทยา บ๊อกซิ่ง เวิลด์ โดยอังเดรเป็นฝ่ายแพ้คะแนน
นอกจากนี้ อังเดร คูเลบิน ยังเป็นผู้ฝึกสอนมวยไทยให้แก่เอแคเทอรีนา แวนดารีวา ซึ่งเป็นนักมวยไทยหญิงชาวเบลารุส
ประวัติ

อังเดรเริ่มฝึกศิลปะการต่อสู้เมื่อเขาอายุได้แปดขวบ ณ กรุงมินสค์ ที่ซึ่งเขาได้ทำการฝึกเทควันโด ก่อนที่จะหันเหสู่วิถีแห่งมวยไทยในช่วงสี่ปีต่อมา เมื่อเขาอายุได้สิบสองปี เขาได้เข้าสู่สังกัด "คิกไฟท์เตอร์" โดยอยู่ในสังกัดดังกล่าวจวบจนปัจจุบัน ที่ซึ่งดำเนินการโดยผู้ฝึกสอนที่มีชื่อว่า เอพเจนี โคเทลนิคอฟ ที่ค่ายมวยแห่งใหม่ เขาได้รับสิ่งอำนวยความสะดวกที่ดีที่สุดในเบลารุส ทั้งยังได้มีโอกาสฝึกร่วมกับว่าที่แชมป์โลกดังเช่นดมิทรี ชาคูตา, อังเดร คอตเซอร์, อเล็กเซ เปกาชิค และวาซิลลี ชิช เมื่อครั้งที่เขายังเป็นวัยรุ่น เขาได้เข้าแข่งขันในระดับสมัครเล่นในเบลารุสและชนะรายการระดับชาติในรุ่นจูเนียร์ที่น้ำหนัก 38 กก. ตลอดจนได้เปิดตัวในการแข่งขันระดับอาชีพใน ค.ศ. 1999 จากนั้น ใน ค.ศ. 2001 เขาได้อันดับสามในรายการชิงแชมป์มวยไทยโลกของสหพันธ์มวยไทยสมัครเล่นนานาชาติที่จัดขึ้น ณ กรุงเทพมหานคร ประเทศไทย และในภายหลัง เขาทำผลงานได้ดีกว่าเดิมเมื่อครั้งที่ชนะรางวัลเหรียญทองในรุ่น 51 กก. จากการแข่งขันชิงแชมป์โลกขององค์กรสมาคมคิกบ็อกซิ่งโลกใน ค.ศ. 2001 ภายหลังจากประสบความสำเร็จในระดับสมัครแล้วเขาก็ข้ามไปแข่งในระดับอาชีพโดยเป็นฝ่ายชนะอเล็กซี ทาลันทอฟ ในรายการเวิลด์คิกบ็อกซิ่งเน็ตเวิร์ก (ดับเบิลยูเคเอ็น) ยุโรป
เขาได้พบกับสิงห์มณี แก้วสัมฤทธิ์ ในศึก THAI FIGHT 2012 รอบชิงชนะเลิศในวันที่ 16 ธันวาคม ค.ศ. 2012
วันที่ 6 พฤษภาคม ค.ศ. 2013 เขาเข้าแข่งขันมวยไทยในรายการ MAX Muay Thai World Champion 2013 และเขาได้เป็นแชมป์คนแรกในรายการนี้ โดยการเอาชนะน็อคด้วยการเตะก้านคอนักมวยไทยชื่อ เพชรอัศวิน ซีทรานเฟอร์รี่
ดูเพิ่ม

นักมวยไทย
แหล่งข้อมูลอื่น

Gym "Kick Fighter" Official Website เก็บถาวร 2011-07-06 ที่ เวย์แบ็กแมชชีน
ขณะเตรียมทำศึกกับสิงห์มณี แก้วสัมฤทธิ์ ใน THAI FIGHT 2012 รอบชิงชนะเลิศ
กองบังคับการตำรวจทางหลวง

บทความนี้เกี่ยวกับหน่วยงานตำรวจในประเทศไทย สำหรับความหมายอื่น ดูที่ ตำรวจทางหลวง
กองบังคับการตำรวจทางหลวง (อังกฤษ: Highway Police Division) เป็นหน่วยงานในสังกัดของกองบัญชาการตำรวจสอบสวนกลาง มีหน้าที่ดูแลรักษาความสงบเรียบร้อยบนทางหลวงแผ่นดินนอกเขตกรุงเทพมหานครที่มีหมายเลข 1-3 ตัว และทางหลวงพิเศษ
| กองบังคับการตำรวจทางหลวง Highway Police Division |
| --- | --- |
อักษรย่อ: บก.ทล.
คำขวัญ: ห่วงใยทุกชีวิต เป็นมิตรทุกเส้นทาง
ข้อมูลองค์กร
ก่อตั้ง: 30 สิงหาคม, พ.ศ. 2503
โครงสร้างเขตอำนาจ
หน่วยงานแห่งชาติ: ประเทศไทย
เขตอำนาจในการปฏิบัติการ: ประเทศไทย
ลักษณะทั่วไป: ตำรวจ
สำนักงานใหญ่: 2/486 ถนนศรีอยุธยา แขวงทุ่งพญาไท เขตราชเทวี กรุงเทพมหานคร 10400
 
ผู้บริหารหน่วยงาน: พลตำรวจตรี คงกฤช เลิศสิทธิกุล, ผู้บังคับการ
หน่วยงานปกครอง:  สำนักงานตำรวจแห่งชาติ  •  กองบัญชาการตำรวจสอบสวนกลาง
กองกำกับการ:  • 8 กองกำกับการ
เว็บไซต์
www.highway.police.go.th
ประวัติ

กองบังคับการตำรวจทางหลวง ก่อตั้งขึ้นจากความต้องการของกระทรวงคมนาคม ได้เสนอให้จัดตั้งกองตำรวจทางหลวงขึ้นในกรมทางหลวงแผ่นดิน เพื่อจัดการดูแลและอำนวยความสะดวกในการจราจรที่ในยุคนั้นเริ่มมีความเจริญก้าวหน้าในการพัฒนาเส้นทางคมนาคม ทำให้เกิดอาชญากรรมและการกระทำผิดบนถนนหลวง
ทำให้ในปี พ.ศ. 2503 กรมตำรวจจึงได้จัดตั้ง กองบังคับการตำรวจทางหลวงขึ้น ในพระราชกฤษฎีกาจัดวางระเบียบราชการ กรมตำรวจ พ.ศ. 2503 เป็นหน่วยงานในระดับกองบังคับการ สังกัดกองบัชญาการตำรวจสอบสวนกลาง
ภารกิจ

ส่วนใหญ่ทำหน้าที่เกี่ยวกับการรักษาความปลอดภัยสำหรับองค์พระมหากษัตริย์ พระราชินี ตรวจตรารักษาความสงบเรียบร้อยป้องกันและปราบปรามอาชญากรรม ตามประมวลกฎหมายวิธีพิจารณาความอาญาและตามกฎหมายอื่นอันเกี่ยวกับความผิดทางอาญาและจราจร บริการประชาชนผู้ใช้ทางให้เกิดความสะดวก รวดเร็ว และปลอดภัยในเขตทางหลวงและทางพิเศษที่อยู่ในอำนาจรับผิดชอบ และควบคุมดูแลการใช้ทางหลวงให้เป็นไปตามกฎหมาย
โครงสร้าง > ฝ่ายอำนวยการ

งานธุรการและกำลังพล
งานยุทธศาสตร์
งานการเงินและงบประมาณ
งานส่งกำลังบำรุงและพลาธิการ
งานคดีและกฎหมาย
งานเทคโนโลยีสารสนเทศ
งานศูนย์รวมข่าว
โครงสร้าง > กองกำกับการ 1 (สระบุรี)

สถานีตำรวจทางหลวง 1 พระนครศรีอยุธยา (จังหวัดพระนครศรีอยุธยา นนทบุรี และปทุมธานี)
สถานีตำรวจทางหลวง 2 สระบุรี (จังหวัดสระบุรี และนครนายก)
สถานีตำรวจทางหลวง 3 ลพบุรี (จังหวัดลพบุรี)
สถานีตำรวจทางหลวง 4 นครสวรรค์ (จังหวัดนครสวรรค์และอุทัยธานี)
สถานีตำรวจทางหลวง 5 เพชรบูรณ์ (จังหวัดเพชรบูรณ์ กำแพงเพชร และพิจิตร)
สถานีตำรวจทางหลวง 6 สิงห์บุรี (จังหวัดสิงห์บุรี อ่างทอง และชัยนาท)
โครงสร้าง > กองกำกับการ 2 (นครปฐม)

สถานีตำรวจทางหลวง 1 นครปฐม (จังหวัดนครปฐมและสมุทรสาคร)
สถานีตำรวจทางหลวง 2 เพชรบุรี (จังหวัดเพชรบุรี)
สถานีตำรวจทางหลวง 3 ประจวบคีรีขันธ์ (จังหวัดประจวบคีรีขันธ์)
สถานีตำรวจทางหลวง 4 ชุมพร (จังหวัดชุมพรและระนอง)
สถานีตำรวจทางหลวง 5 สุราษฎร์ธานี (จังหวัดสุราษฎร์ธานี)
สถานีตำรวจทางหลวง 6 กาญจนบุรี (จังหวัดกาญจนบุรี ราชบุรี สมุทรสงคราม และสุพรรณบุรี)
โครงสร้าง > กองกำกับการ 3 (ชลบุรี)

รถยนต์ราชการของตำรวจทางหลวงสถานีตำรวจทางหลวง 1 ฉะเชิงเทรา (จังหวัดฉะเชิงเทราและสมุทรปราการ)
สถานีตำรวจทางหลวง 2 ชลบุรี (จังหวัดชลบุรี)
สถานีตำรวจทางหลวง 3 ระยอง (จังหวัดระยอง)
สถานีตำรวจทางหลวง 4 จันทบุรี (จังหวัดจันทบุรีและตราด)
สถานีตำรวจทางหลวง 5 ปราจีนบุรี (จังหวัดปราจีนบุรี และสระแก้ว)
โครงสร้าง > กองกำกับการ 4 (ขอนแก่น)

สถานีตำรวจทางหลวง 1 ร้อยเอ็ด (จังหวัดร้อยเอ็ด กาฬสินธุ์ และมหาสารคาม)
สถานีตำรวจทางหลวง 2 ขอนแก่น (จังหวัดขอนแก่น)
สถานีตำรวจทางหลวง 3 อุดรธานี (จังหวัดอุดรธานี หนองบัวลำภู หนองคาย และบึงกาฬ)
สถานีตำรวจทางหลวง 4 เลย (จังหวัดเลย)
สถานีตำรวจทางหลวง 5 สกลนคร (จังหวัดสกลนคร มุกดาหาร และนครพนม)
โครงสร้าง > กองกำกับการ 5 (ลำปาง)

สถานีตำรวจทางหลวง 1 ตาก (จังหวัดตาก)
สถานีตำรวจทางหลวง 2 ลำปาง (จังหวัดลำปาง)
สถานีตำรวจทางหลวง 3 พิษณุโลก (จังหวัดพิษณุโลก อุตรดิตถ์ และสุโขทัย)
สถานีตำรวจทางหลวง 4 เชียงใหม่ (จังหวัดเชียงใหม่ ลำพูน และแม่ฮ่องสอน)
สถานีตำรวจทางหลวง 5 พะเยา (จังหวัดเชียงราย)
สถานีตำรวจทางหลวง 6 แพร่ (จังหวัดแพร่ พะเยา และน่าน)
โครงสร้าง > กองกำกับการ 6 (อุบลราชธานี)

สถานีตำรวจทางหลวง 1 นครราชสีมา (จังหวัดนครราชสีมา)
สถานีตำรวจทางหลวง 2 บุรีรัมย์ (จังหวัดบุรีรัมย์)
สถานีตำรวจทางหลวง 3 สุรินทร์ (จังหวัดสุรินทร์)
สถานีตำรวจทางหลวง 4 อุบลราชธานี (จังหวัดอุบลราชธานีและศรีสะเกษ)
สถานีตำรวจทางหลวง 5 อำนาจเจริญ (จังหวัดอำนาจเจริญและยโสธร)
สถานีตำรวจทางหลวง 6 ชัยภูมิ (จังหวัดชัยภูมิ)
โครงสร้าง > กองกำกับการ 7 (สงขลา)

สถานีตำรวจทางหลวง 1 พังงา (จังหวัดพังงา ภูเก็ต และกระบี่)
สถานีตำรวจทางหลวง 2 ตรัง (จังหวัดตรัง และพัทลุง)
สถานีตำรวจทางหลวง 3 สงขลา (จังหวัดสงขลาและสตูล)
สถานีตำรวจทางหลวง 4 นครศรีธรรมราช (จังหวัดนครศรีธรรมราช)
สถานีตำรวจทางหลวง 5 ปัตตานี (จังหวัดปัตตานี ยะลา และนราธิวาส)
โครงสร้าง > กองกำกับการ 8 (รามอินทรา)

สถานีตำรวจทางหลวง 1 อ่อนนุช (ทางหลวงพิเศษหมายเลข 7 ตั้งแต่กิโลเมตรที่ 0 แขวงพัฒนาการ เขตสวนหลวง กรุงเทพมหานคร ถึงกิโลเมตรที่ 78 ตำบลหนองข้างคอก อำเภอเมืองชลบุรี จังหวัดชลบุรี)
สถานีตำรวจทางหลวง 2 รามอินทรา (ทางหลวงพิเศษหมายเลข 9)
แหล่งข้อมูลอื่น

ตำรวจทางหลวงไทย เก็บถาวร 2017-10-19 ที่ เวย์แบ็กแมชชีน เว็บไซต์ของตำรวจทางหลวงไทย
ตำรวจทางหลวง เฟซบุ๊กแฟนเพจอย่างเป็นทางการ
พระมังคลพุทธเจ้า

| พระมังคลพุทธเจ้า |
| --- | --- |
สันสกฤต: Maṃgala
บาลี: Maṅgala
พม่า: မင်္ဂလဘုရား
จีน: 吉祥佛
เกาหลี: 길상불
ไทย: พระมังคลพุทธเจ้า
ข้อมูล
องค์ก่อนหน้า พระโกณฑัญญพุทธเจ้าองค์ถัดไป พระสุมนพุทธเจ้า
 สถานีย่อยพระพุทธศาสนา
หลังจากศาสนาของพระโกณฑัญญะพุทธเจ้าอันตรธานไป เป็นช่วงเวลาที่ไม่มีพระพุทธเจ้ามาอุบัติถึงอสงไขยหนึ่ง เรียกว่า ภาละอสงไขย ล่วงมาถึงสารมัณฑกัปหนึ่ง จึงมีพระพุทธเจ้ามาอุบัติขึ้น 4 พระองค์ พระพุทธเจ้าองค์แรกในสารมัณฑกัปนี้ทรงพระนามว่า พระมังคละพุทธเจ้า
พระประวัติ

พระมังคละพุทธเจ้า ประสูติเป็นมังคละราชกุมาร ในวงศ์กษัตริย์แห่งอุตตระนคร พระราชบิดาทรงพระนามว่าพระเจ้าอุตตระ และพระราชมารดาทรงพระนามว่าพระนางอุตตรา มังคละราชกุมารทรงเกษมสำราญอยู่ 9,000 ปี ในปราสาท 3 หลัง ชื่อ ยสวา รุจิมา และสิริมา มีพระมเหสีพระนามว่า พระนางยสวดี และทรงมีสนมนารีแวดล้อมอีก 30,000 นาง วันหนึ่ง พระมังคละทอดพระเนตรเห็นเทวทูตทั้งสี่ คือ คนแก่ คนเจ็บ คนตาย และนักบวช พระองค์จึงมีพระทัยน้อมไปทางบรรพชา เมื่อพระนางยสวดีเทวีประสูติพระโอรส พระนามว่า สีลวากุมาร จึงได้เสด็จออกบรรพชาด้วยม้าปัณฑระ มีผู้ออกบรรพชาตามจำนวน 3 โกฏิ
มังคละราชกุมารทรงบำเพ็ญความเพียรอยู่ ณ บ้านอุตตรคาม เป็นเวลา 8 เดือน จนถึงวันเพ็ญเดือนวิสาขะ ทรงรับข้าวมธุปายาสจากนางอุตตรา ธิดาของอุตตรเศรษฐี และรับหญ้า 8 กำจากอุตตระอาชีวก ปูลาดใต้ต้นนาคะ (ต้นกากะทิง) เป็นโพธิบัลลังก์ ทรงเอาชนะเหล่ามารด้วยพระบารมี และได้ตรัสรู้เป็นพระวิริยาธิกะพุทธเจ้าในคืนนั้น พระมังคละพุทธเจ้าทรงแสดงปฐมเทศนา แก่พระภิกษุผู้บรรพชาตามจำนวน 3 โกฏิ ที่ชัฏสิริวัน สิริวัฒนนคร ทำให้พระภิกษุ 3 โกฏินั้นสำเร็จเป็นพระอริยบุคล
ธรรมาภิสมัยในพุทธกาลของพระมังคละพุทธเจ้าบังเกิดขึ้น 3 วาระ คือ
วาระที่ 1 แสดงปฐมเทศนา ธรรมาภิสมัยบังเกิดแก่มนุษย์และเทวดา 100,000 โกฏิ
วาระที่ 2 แสดงธรรมบนดาวดึงส์เทวโลกโปรดพุทธมารดา ธรรมาภิสมัยบังเกิดแก่เทวดา 100,000 โกฏิ
วาระที่ 3 แสดงธรรมแก่พระเจ้าสุนันทะ  ธรรมาภิสมัยบังเกิดแก่มนุษย์และเทวดา 90 โกฏิ
พระมังคละพุทธเจ้า ทรงประชุมสาวกสันนิบาต 3 ครั้ง
ครั้งที่ 1 ทรงแสดงปาฏิโมกข์แก่พระสงฆ์สาวก 100,000 โกฏิ มีคู่อัครสาวกเป็นประธาน
ครั้งที่ 2 ทรงแสดงปาฏิโมกข์แก่พระสงฆ์สาวก 100,000 โกฏิ ณ อุตตราราม
ครั้งที่ 3 ทรงแสดงปาฏิโมกข์แก่พระสงฆ์สาวก 90 โกฏิ มีพระเจ้าสุนันทะซึ่งออกบวชเป็นประธาน
พระมังคละพุทธเจ้ามีพระสาวกองค์สำคัญ คือ
พระอัครสาวก คือ พระสุเทวะเถระ และพระธรรมเสนะเถระ
พระอัครสาวิกา คือ พระสีวลาเถรี และพระอโสกาเถรี
พระอุปัฏฐาก คือ พระปาลิตะ
พระมังคละพุทธเจ้ามีพระวรกายสูง 88 ศอก มีพระรัศมีแผ่ทั่วหมื่นโลกธาตุ พระรัศมีนี้รุ่งเรืองกว่าพระพุทธเจ้าองค์ใด ๆ เมื่อพระชนมายุได้ 90,000 ปี จึงปรินิพพานที่พระวิหารอุตตราราม พระศาสนาของพระองค์ดำรงอยู่นาน 90,000 ปีจึงอันตรธานไป
ความเกี่ยวข้องกับพระพุทธโคดม

ในสมัยของพระมังคละพุทธเจ้า พระโพธิสัตว์ได้เสวยพระชาติเป็น สุรุจิพราหมณ์ มีจิตเลื่อมใสในพระรัตนตรัย จึงเดินทางไปยังสำนักของพระพุทธเจ้า และขออาราธนาให้พระพุทธองค์พร้อมทั้งเหล่าพระภิกษุสงฆ์ทั้งหลาย ไปรับภัตตาหารบิณฑบาตที่บ้านของตนเอง ซึ่งพระพุทธองค์ทรงรับอาราธนา แต่เมื่อกลับไปบ้านก็พบว่าบ้านตนช่างคับแคบนัก พระอินทร์จึงแปลงกายเป็นช่างก่อสร้าง พระบรมโพธิสัตว์บอกว่าอาจสร้างไม่เสร็จภายในหนึ่งวัน พระอินทร์แปลงย้อนถามว่าถ้าตนทำได้เสร็จก่อนกำหนดท่านจะให้ค่าจ้างไหม พระโพธิสัตว์ตอบว่า อะไรก็ได้ แม้ชีวิตก็จะให้ แล้วพระโพธิสัตว์ก็เข้าไปในบ้าน พระอินทร์ก็เนรมิตศาลาใหญ่พร้อมอาสนะเสร็จ ก็เรียกพราหมณ์ให้ออกมาดู พระโพธิสัตว์เห็นเข้าก็ดีใจอย่างยิ่งแล้วเข้าไปในบ้านเพื่อเอาค่าจ้างมาให้ แต่พอออกมาช่างก่อสร้างก็หายไป
วันต่อมาพระพุทธเจ้าพร้อมด้วยเหล่าพระภิกษุสงฆ์ก็เดินทางมารับบิณฑบาต พระโพธิสัตว์อาราธนาให้อยู่จนครบ 7 วันพระพุทธองค์ก็ทรงรับอาราธนา เมื่อครบ 7 วันพระพุทธองค์ทรงประทานภัตตานุโมทนากถาแล้วทรงทราบด้วยพระญาณว่าพราหมณ์นี้มีบุญมาก และหวังพระสัพพัญญุตญาณจึงตรัสว่า
"ท่านสุรุจิพราหมณ์ท่านนี้ กาลล่วงไปในอนาคตกำหนดได้ 2 อสงไขยเศษอีกแสนกัป จะได้ตรัสรู้เป็นพระสัมมาสัมพุทธเจ้า ทรงนามว่าพระศรีศากยมุนีโคดม ในภัทรกัปนั้น"
สุรุจิโพธิสัตว์มีความปีติยินดีมาก  หลังจากนั้นไม่นานพระโพธิสัตว์มีความเบื่อหน่ายในโลก จึงออกบวชในพระพุทธศาสนา ศึกษาพระไตรปิฏก และเจริญพระกรรมฐาน จนสำเร็จอภิญญา หลังสิ้นอายุขัย ไปเกิดเป็นพระพรหมอยู่บนพรหมโลก